พระราชกฤษฎีการวมสภาตำบลยางเนิ้งกับเทศบาลตำบลยางเนิ้งและกำหนดเขตเทศบาลตำบลยางเนิ้งจังหวัดเชียงใหม่พ.ศ. ๒๕๔๓ ภูมิพลอดุลยเดชป.ร.ให้ไว้ ณวันที่ ๘ พฤศจิกายน พ.ศ. ๒๕๔๓เป็นปีที่๕๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรรวมสภาตำบลยางเนิ้งกับเทศบาลตำบลยางเนิ้งตามเจตนารมณ์ของประชาชนในเขตสภาตำบลยางเนิ้งและกำหนดเขตเทศบาลตำบลยางเนิ้งขึ้นใหม่อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยและมาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๓) พ.ศ. ๒๕๔๒ ประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีการวมสภาตำบลยางเนิ้งกับเทศบาลตำบลยางเนิ้งและกำหนดเขตเทศบาลตำบลยาง จังหวัดเชียงใหม่ พ.ศ. ๒๕๔๓มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้รวมสภาตำบลยางเนิ้งเข้าเป็นส่วนหนึ่งของเทศบาลตำบลยางเนิ้ง ซึ่งตั้งอยู่ในท้องที่อำเภอสารภีจังหวัดเชียงใหม่การใดที่สภาตำบลยางเนิ้งได้กระทำไปแล้วโดยชอบด้วยกฎหมายว่าด้วยการนั้นก่อนวันที่พระราชกฤษฎีกานี้ใช้บังคับให้ถือเป็นอันใช้ได้และผูกพันเทศบาลตำบลยางเนิ้งมาตรา ๔เขตของเทศบาลตำบลยางเนิ้ง ซึ่งตั้งอยู่ในอำเภอสารภี จังหวัดเชียงใหม่ ให้มีดังต่อไปนี้หลักเขตที่ ๑ ตั้งอยู่บริเวณริมลำเหมืองชุม ฝั่งตะวันออก ซึ่งห่างจากจุดตัดระหว่างลำเหมืองชุมกับถนนสายหนองผึ้ง- ท่าวังตาล ไปทางทิศเหนือ ระยะทางประมาณ ๒๕๐ เมตรด้านเหนือจากหลักเขตที่ ๑ เป็นเส้นเลียบริมลำเหมืองกินน้ำ ฝั่งใต้ไปทางทิศตะวันออกและทิศเหนือและไปทางทิศตะวันออก ผ่านทุ่งนา จนถึงถนนบ้านร้องยาว และเลียบริมถนนบ้านร้องยาวฟากเหนือ ถึงจุดซึ่งลำเหมืองสะเรียมบรรจบกับถนนบ้านร้องยาว และเลียบลำเหมืองสะเรียมฝั่งใต้ ไปทางทิศตะวันออกเฉียงเหนือ ถึงหลักเขตที่สาธารณะป่าช้ากู่เสือ ซึ่งตั้งอยู่ริมของของถนนสาธารณะไม่ปรากฏชื่อฟากตะวันออก และเลียบแนวเขตป่าช้ากู่เสือ ไปทางทิศตะวันออก ถึงทางหลวงแผ่นดินหมายเลข๑๐๖ (เชียงใหม่ - ลำพูน) และเลียบริมทางหลวงแผ่นดินหมายเลข ๑๐๖ (เชียงใหม่ -ลำพูน) ฟากตะวันตก ไปทางทิศใต้ ถึงหลักเขตที่ ๒ ซึ่งตั้งอยู่ตรงจุดที่ห่างจากศูนย์กลางของถนนเทศบาลซอย ๓ บรรจบกับศูนย์กลางทางหลวงแผ่นดินหมายเลข ๑๐๖ (เชียงใหม่ - ลำพูน) ระยะทางประมาณ๒๔ เมตรจากหลักเขตที่ ๒ เป็นเส้นตรงไปทางทิศตะวันออกเฉียงเหนือระยะทางประมาณ ๙๕๐ เมตร ถึงหลักเขตที่ ๓ ซึ่งตั้งอยู่ริมน้ำแม่สะลาบ ฝั่งตะวันตก ตรงจุดที่น้ำแม่สะลาบตัดกับทางรถไฟสายเหนือ(กรุงเทพมหานคร - เชียงใหม่)ด้านตะวันออกจากหลักเขตที่ ๓ เป็นเส้นเลียบริมน้ำแม่สะลาบ ฝั่งใต้ ไปทางทิศตะวันออกและเลียบน้ำแม่สะลาบฝั่งตะวันตก ไปทางทิศใต้ ถึงหลักเขตที่ ๔ ซึ่งตั้งอยู่ตรงจุดฟากใต้ของถนนสายบ้านพญาชมภู- บ้านศรีดอนมูล ตัดกับน้ำแม่สะลาบ ฝั่งตะวันตกด้านใต้จากหลักเขตที่ ๔ เป็นเส้นตรงไปทางทิศตะวันตก ระยะทางประมาณ๒,๕๓๐ เมตร ถึงหลักเขตที่ ๕ ซึ่งตั้งอยู่ตรงแนวเส้นตั้งฉากกับทางรถไฟสายเหนือ(กรุงเทพมหานคร - เชียงใหม่) ไปทางทิศตะวันตก ระยะทางประมาณ ๑,๐๐๐ เมตรด้านตะวันตกจากหลักเขตที่ ๕ เป็นเส้นตรงไปทางทิศตะวันตกเฉียงเหนือระยะทางประมาณ ๔๙๐ เมตร ถึงหลักเขตที่ ๖จากหลักเขตที่ ๖ เป็นเส้นตรงไปทางทิศตะวันตกเฉียงเหนือระยะทางประมาณ ๒๔๐ เมตร ถึงหลักเขตที่ ๗จากหลักเขตที่ ๗ เป็นเส้นตรงไปทางทิศตะวันตกเฉียงเหนือระยะทางประมาณ ๔๕๐ เมตร ถึงหลักเขตที่ ๘ซึ่งตั้งอยู่ตรงจุดที่ห่างจากสามแยกสายสันป่าสัก - หนองแฝกป่าค่า ไปทางทิศเหนือ ระยะทางประมาณ๘๐ เมตรจากหลักเขตที่ ๘ เป็นเส้นตรงไปทางทิศตะวันตก ระยะทางประมาณ ๕๕เมตร จนถึงริมถนนสายพระนอน - สันป่าสัก ฟากตะวันออก และเลียบริมถนนสายพระนอน - สันป่าสักฟากตะวันออก ไปทางทิศใต้ เลียบริมถนนสายสันป่าสัก - หนองแฝกป่าคา ฟากเหนือ ไปทางทิศตะวันตกถึงจุดซึ่งถนนสายสันป่าสัก - หนองแฝกป่าคาตัดกับลำเหมืองสาธารณประโยชน์ และไปทางทิศเหนือตามลำเหมืองสาธารณประโยชน์ฝั่งตะวันตก ถึงหลักเขตที่ ๙ ซึ่งตั้งอยู่ตรงจุดที่ห่างจากถนนขัวมุง - ป่าบงทางทิศใต้ ระยะทางประมาณ ๑๗๕ เมตรจากหลักเขตที่ ๙ เป็นเส้นตรงไปทางทิศตะวันตกเฉียงเหนือ ระยะทางประมาณ๔๒๕ เมตร ถึงหลักเขตที่ ๑๐ ซึ่งตั้งอยู่ริมลำเหมืองสาธารณประโยชน์ ฝั่งเหนือจากหลักเขตที่ ๑๐ เป็นเส้นเลียบริมลำเหมืองสาธารณประโยชน์ฝั่งใต้ ไปทางทิศตะวันตกและทิศเหนือ ถึงหลักเขตที่ ๑๑ ซึ่งตั้งอยู่ตรงจุดที่ห่างจากบริเวณจุดตัดระหว่างถนนหมู่ที่๗ ตำบลหนองผึ้งกับถนนหมู่ที่ ๒ ตำบลยางเนิ้ง ระยะทางประมาณ ๑๖๐ เมตรจากหลักเขตที่ ๑๑ เป็นเส้นเลียบริมถนนสายหนองผึ้ง - ท่าวังตาลฟากเหนือเลียบริมลำเหมืองชุม ฝั่งตะวันตก ไปทางทิศเหนือ จนบรรจบหลักเขตที่ ๑ดังปรากฎตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีการวมสภาตำบลยางเนิ้งกับเทศบาลตำบลยางเนิ้ง และกำหนดเขตเทศบาลตำบลยางเนิ้งจังหวัดเชียงใหม่ พ.ศ. ๒๕๔๓(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากประชาชนในสภาตำบลยางเนิ้ง มีเจตนารมณ์ที่จะรวมกับเทศบาลตำบลยางเนิ้งที่มีเขตติดต่อกันภายในเขตอำเภอเดียวกัน ทั้งนี้ ตามผลการสำรวจเจตนารมณ์ของประชาชนในสภาตำบลยางเนิ้งและโดยที่มาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓) พ.ศ. ๒๕๔๒ บัญญัติให้กระทำได้โดยตราเป็นพระราชกฤษฎีกาและให้กำหนดเขตใหม่ของหน่วยการบริหารราชการส่วนท้องถิ่นไว้ในพระราชกฤษฎีกาด้วยประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ บัญญัติให้การเปลี่ยนแปลงเขตเทศบาลให้กระทำโดยพระราชกฤษฎีกา จึงจำเป็นต้องตราพระราชกฤษฎีกานี้ปรียนันท์/พิมพ์๑๒ กันยายน ๒๕๔๔ปิติวรรณ/ปรับปรุง๑๓ เมษายน ๒๕๖๓ปาจรีย์/ตรวจ๖ ตุลาคม ๒๕๖๓[๑] ราชกิจจานุเบกษาเล่ม ๑๑๗/ตอนที่ ๑๐๓ ก/หน้า ๑๔/๑๓ พฤศจิกายน ๒๕๔๓